

МОНГОЛ УЛСЫН ХУУЛЬ

2020 оны 07 сарын 07 өдөр Төрийн ордон, Улаанбаатар хот

**АЖ АХУЙН ҮЙЛ АЖИЛЛАГААНЫ ТУСГАЙ**

**ЗӨВШӨӨРЛИЙН ТУХАЙ ХУУЛЬД НЭМЭЛТ,**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.Аж ахуйн үйл ажиллагааны тусгай зөвшөөрлийн тухай хуулийн 15 дугаар зүйлд доор дурдсан агуулгатай 15.22дахьхэсэг нэмсүгэй:**

**“15.22.Соёлын чиглэлээр:**

**15.22.1.**түүх, соёлын хосгүй үнэт, үнэт дурсгалт зүйлсийг улсын хилээр нэвтрүүлэх;

**15.22.2.**соёлын өвийг сэргээн засварлах, палеонтологи, археологийн хайгуул, малтлага, судалгаа хийх.”

**2 дугаар зүйл.Аж ахуйн үйл ажиллагааны тусгай зөвшөөрлийн тухай хуулийн 15 дугаар зүйлийн 15.7 дахь хэсгийг доор дурдсанаар өөрчлөн найруулсугай:**

**“15.7.Боловсрол, шинжлэх ухааны чиглэлээр:**

15.7.1.их сургууль, дээд сургууль, коллежийн үйл ажиллагаа эрхлэх;

15.7.2.магистр, докторын зэрэг олгох сургалт эрхлэх;

15.7.3.дээд боловсролын шинэ мэргэжлээр сургалт явуулах;

15.7.4.мэргэжлийн боловсрол, сургалтын үйл ажиллагаа эрхлэх;

15.7.5.мэргэжлийн боловсрол, сургалтын шинэ мэргэжлээр сургалт явуулах;

15.7.6.гадаад улсад боловсрол эзэмшүүлэх, сургалтад хамруулахад зуучлах үйлчилгээ;

15.7.7.олон улсын хөтөлбөрийн сургалттай ерөнхий боловсролын сургууль болон ерөнхий боловсролын лаборатори сургуулийг байгуулах;

15.7.8.гадаадын хөрөнгө оруулалттай цэцэрлэг, сургууль байгуулах.”

**3 дугаар зүйл.Энэ хуулийг 2020 оны 7 дугаар сарын 07-ны өдөр баталсан Монгол Улсын Засгийн газрын бүрэлдэхүүний тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.**

**МОНГОЛ УЛСЫН**

**ИХ ХУРЛЫН ДАРГА Г.ЗАНДАНШАТАР**